

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.11 | 2025. gada 26. jūnijā |

**30.**

## Par Ogres novada pašvaldības saistošo noteikumu Nr. 20/2025 “Kārtība, kādā organizējama jauniešu nodarbinātība vasaras brīvlaikā Ogres novadā” precizēšanu

Ogres novada pašvaldības dome 2025. gada 16. jūnija sēdē pieņēma lēmumu Nr. 10 “Par Ogres novada pašvaldības saistošo noteikumu Nr. 20/2025 “Kārtība, kādā organizējama jauniešu nodarbinātība vasaras brīvlaikā Ogres novadā” izdošanu”.

Saistošie noteikumi Nr. 20/2025 “Kārtība, kādā organizējama jauniešu nodarbinātība vasaras brīvlaikā Ogres novadā” (turpmāk – Saistošie noteikumi) un to paskaidrojuma raksts tika nosūtīti Viedās administrācijas un reģionālās attīstības ministrijai (turpmāk – VARAM) atzinuma sniegšanai.

Ogres novada pašvaldība 2025. gada 17. jūnijā saņēma VARAM atzinumu Nr. 1-18/3002 “Par saistošajiem noteikumiem Nr. 20/2025” (reģistrācijas Nr. 2-4.1/3380) (turpmāk – atzinums). VARAM ir sniegusi pozitīvu atzinumu par Saistošajiem noteikumiem Nr. 20/2025, vienlaikus, lūdzot precizēt tos un svītrot Saistošo noteikumu 25. punktu, jo ar saistošajiem noteikumiem nevar atzīt pašvaldības iekšējos noteikumus par spēku zaudējušiem. Atzinumā norādīti argumenti kāpēc pašvaldības iekšējo normatīvo aktu atcelšana atšķiras no ārējo normatīvo aktu atcelšanas un tā var notikt divējādi. Pirmkārt, veco iekšējo normatīvo aktu atceļ, izdodot jaunu iekšējo normatīvo aktu. Šādā gadījumā tiesiskās noteiktības labad jaunajā iekšējā normatīvajā aktā norāda, ka vecais iekšējais normatīvais akts zaudē spēku, lai arī šāda norāde nav obligāti nepieciešama. Otrkārt, iekšējo normatīvo aktu tā izdevējs var atcelt ar rīkojumu. Tas notiek gadījumos, ja iekšējais normatīvais akts acīmredzami ir prettiesisks un nelietderīgs, bet jauns iekšējs normatīvais akts nav vēl izstrādāts vai tā izdošana nav nepieciešama.

Izvērtējot VARAM atzinumā minēto ieteikumu, Ogres novada pašvaldības dome atzīst tos par pamatotiem.

Ņemot vērā minēto, un, pamatojoties uz Pašvaldību likuma 47. panta ceturto un astoto daļu,

**balsojot: ar 21 balsi "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Ilmārs Zemnieks, Indulis Trapiņš, Jānis Iklāvs, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav**,

Ogres novada pašvaldības dome **NOLEMJ:**

1. **Izdarīt** Ogres novada pašvaldības 2025. gada 16. jūnija saistošajos noteikumos Nr. 20/2025 “Kārtība, kādā organizējama jauniešu nodarbinātība vasaras brīvlaikā Ogres novadā” (pielikumā) (turpmāk – Noteikumi) šādu precizējumu -

svītrot V. nodaļu “Noslēguma jautājums”.

1. Uzdot Ogres novada pašvaldības Centrālās administrācijas Juridiskajai nodaļai nodrošināt Noteikumu un paskaidrojuma raksta publicēšanu oficiālajā izdevumā “Latvijas Vēstnesis”.
2. Uzdot Ogres novada pašvaldības Centrālās administrācijas Komunikācijas nodaļai publicēt Noteikumus Ogres novada pašvaldības oficiālajā tīmekļvietnē.
3. Uzdot Ogres novada pašvaldības Centrālās administrācijas Kancelejai pēc Noteikumu spēkā stāšanās nodrošināt Noteikumu brīvu pieeju Ogres novada pašvaldības ēkā.
4. Uzdot Ogres novada pašvaldības pilsētu un pagastu pārvalžu vadītājiem pēc Noteikumu spēkā stāšanās nodrošināt Noteikumu brīvu pieeju pašvaldības pilsētu un pagastu pārvaldēs.
5. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)